9. การจัดการ

1. โครงสร้างการจัดการของบริษัทประกอบด้วย คณะกรรมการทั้งหมด 3 ชุด คือ
คณะกรรมการบริษัท 8 คน คณะกรรมการบริหาร 3 คน และคณะกรรมการตรวจสอบ 3 คน

  1. คณะกรรมการบริษัท 8 คน ประกอบด้วย ตำแหน่ง

  1. นายณรงค์ สุทธิสัมพัทน์ ประธานกรรมการ

  2. นางนภาพร สุทธิพงษ์ชัย รองประธานกรรมการ

  3. นายกิตติภัต สุทธิสัมพัทน์ รองประธานกรรมการ

  4. นายนินนาท โอฬารวรวุฒิ กรรมการ

  5. นายเธียร รติธรรมกุล กรรมการ

  6. นางชวิดา ศรีแสงนาม กรรมการ

  7. นายสุพจน์ โทนุรัตน์ กรรมการ

  8. นายสุรศักดิ์ ตั้งไพบูลย์ กรรมการ

อำนาจหน้าที่คณะกรรมการบริษัท

  1. ปฏิบัติหน้าที่ให้เป็นไปตามกฎหมาย ข้อบังคับบริษัท
  และมติที่ประชุมผู้ถือหุ้นโดยมีอำนาจหน้าที่ตัดสินใจและดูแลการดำเนินงานของบริษัท

  2. คณะกรรมการต้องมีการประชุมอย่างน้อย 3 เดือน ต่อครั้ง

  3. กรรมการที่จะลงชื่อเป็นสำคัญผูกพันบริษัทได้นั้น คือ ประธานกรรมการ
  หรือรองประธานกรรมการ คนใดคนหนึ่ง ลงลายมือชื่อและประทับตราสำคัญของบริษัท
  หรือกรรมการอื่นสองคนลงลายมือชื่อร่วมกันและประทับตราสำคัญของบริษัท

2. คณะกรรมการบริหาร 3 คน ประกอบด้วย ตำแหน่ง

  1. นายณรงค์ สุทธิสัมพัทน์ ประธานกรรมการ

2. นางนภาพร สุทธิพงษ์ชัย รองประธานกรรมการ

3. นายกิตติภัต สุทธิสัมพัทน์ รองประธานกรรมการและกรรมการผู้จัดการ

  อำนาจหน้าที่คณะกรรมการบริหาร

  1. ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท

  2. ปฏิบัติตามนโยบาย และทิศทางการดำเนินงานของบริษัท

  3. กำกับควบคุมดูแลฝ่ายจัดการ ให้ดำเนินการตามนโยบายที่กำหนดไว้ อย่างมีประสิทธิภาพ

3. คณะกรรมการตรวจสอบ ประกอบด้วย ตำแหน่ง

1. นายนินนาท โอฬารวรวุฒิ ประธานกรรมการตรวจสอบ

2. นายเธียร รติธรรมกุล กรรมการตรวจสอบ

3. นางชวิดา ศรีแสงนาม กรรมการตรวจสอบ

  อำนาจหน้าที่คณะกรรมการตรวจสอบ

  1. สอบทานรายงานทางการเงินของบริษัทฯให้ตรงต่อความเป็นจริง
  ครบถ้วนเพียงพอและเชื่อถือได้

  2. สอบทานให้บริษัทฯ มีระบบควบคุมภายในที่เหมาะสมและมีประสิทธิภาพ

  3. พิจารณาคัดเลือกและเสนอแต่งตั้งผู้สอบบัญชีของบริษัท

  4. สอบทานให้บริษัทฯ ปฏิบัติตามข้อกำหนดและกฎหมายที่เกี่ยวข้อง

  5. ดูแลไม่ให้เกิดความขัดแย้งทางผลประโยชน์

  6. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัทฯ

  7. ปฏิบัติการอื่นใด ตามที่คณะกรรมการของบริษัทฯมอบหมาย

  รายละเอียดเกี่ยวกับผู้บริหารและผู้มีอำนาจควบคุมของบริษัท (ดูเอกสารแนบ 1)

  รายละเอียดเกี่ยวกับกรรมการของบริษัทย่อย - ไม่มี

  2. การสรรหากรรมการและผู้บริหาร

  การเลือกกรรมการบริษัทฯ
  คณะกรรมการสรรหาเป็นผู้สรรหาผู้ที่มีคุณสมบัติที่เหมาะสมตามจำนวนกรรมการที่ครบวาระ
  โดยประธานกรรมการเป็นผู้เสนอรายชื่อ ต่อที่ประชุมผู้ถือหุ้น
  เพื่อขออนุมัติจากที่ประชุมผู้ถือหุ้นเพื่อแต่งตั้งเป็นกรรมการ

  วิธีการเลือกตั้งกรรมการผ่านที่ประชุมผู้ถือหุ้น

  การแต่งตั้งกรรมการแต่ละราย กรรมการที่ได้รับเลือกตั้งต้องได้รับคะแนนเสียงเห็นชอบสูงสุด
  ตามลำดับลงมาของจำนวนเสียงทั้งหมดของผู้ถือหุ้นที่มีสิทธิลงคะแนนเสียง
  ผู้ถือหุ้นคนหนึ่งมีคะแนนเสียง เท่ากับหนึ่งหุ้นต่อหนึ่งเสียง
  ในกรณีที่กรรมการได้รับคะแนนเสียงเท่ากันให้ประธานเป็นผู้ออกเสียงชี้ขาด

  3. ค่าตอบแทนผู้บริหาร

  ค่าตอบแทนที่เป็นตัวเงิน

  คณะกรรมการ 8 ท่าน ค่าตอบแทนในรูปเบี้ยประชุม รวม 400,000 บาท

  คณะกรรมการตรวจสอบ 3 ท่าน ค่าตอบแทนในรูปเบี้ยประชุม รวม 60,000 บาท

  กรรมการบริหารและผู้บริหาร รวม 11 ท่าน

    ได้รับค่าตอบแทนในรูปเงินเดือนและโบนัส รวม 17.37 ล้านบาท

  ค่าตอบแทนอื่น

  กรรมการบริหารและผู้บริหาร รวม 11 ท่าน

  ได้รับค่าตอบแทนในรูปเงินกองทุนสำรองเลี้ยงชีพ รวม 0.22 ล้านบาท

  4. การกำกับดูแลกิจการ

  คณะกรรมการบริษัทฯ ได้ดำเนินการกำกับดูแลกิจการ และบริหารงานเป็นไปตามข้อพึงปฏิบัติที่ดี
  สำหรับกรรมการบริษัทจดทะเบียน โดยคณะกรรมการได้จัดตั้งคณะกรรมการตรวจสอบขึ้นในปลายปี
  2542 เพื่อกำกับดูแลงานตรวจสอบภายใน

  5. การดูแลเรื่องการใช้ข้อมูลภายใน

  บริษัทฯไม่มีนโยบายที่จะให้ผู้บริหารนำข้อมูลภายในไปใช้ประโยชน์ส่วนตน
  ถ้าหากบริษัทฯพบว่ามีการนำข้อมูลภายในไปใช้เพื่อประโยชน์ส่วนตน
  บริษัทฯจะมีมาตราการลงโทษโดยการไล่ออก

  6. บุคลากร

  จำนวนพนักงานทั้งหมด 309 คน

  ผลตอบแทนรวมของพนักงาน

  เงินเดือน 57.60 ล้านบาท

  โบนัส 3.84 ล้านบาท

  เงินสมทบกองทุนสำรองเลี้ยงชีพ 0.81 ล้านบาท